Bustamante kilpailemassa W Seriesissä kaudella 2022.
**Bianca Bustamante** (s. 19. tammikuuta 2005) on filippiiniläinen autourheilija.

Bustamante aloitti autourheilun kuusivuotiaana. Hän on kolminkertainen Filippiinien vuoden kartingkuljettaja, kaksinkertainen Aasian kartingin juniorimestari ja kolminkertainen Macaon kansainvälisen karting-GP:n voittaja. Vuonna 2021 hänelle myönnettiin FIA Girls on Track -stipendi. Bustamante kutsuttiin alkuvuodesta 2022 Yhdysvaltoihin naisille tarkoitetun W Series -formulasarjan uusien kuljettajien testeihin. Hän osallistui myös toiseen testiin Barcelonassa, jonka perusteella valittiin kauden 2022 kilpakuljettajat. Bustamante valittiin kilpakuljettajaksi W Seriesin akatemiaohjelmaan, johon hän sai kaksivuotisen sopimuksen. 17-vuotiaana hän oli sarjan toiseksi nuorin kuljettaja. Esikoiskaudellaan sarjassa Bustamante ajoi vain kerran pisteille ja sijoittui kokonaispisteissä 15:nneksi. Hän oli kuitenkin sarjan paras tulokaskuljettaja.

Alkuvuodesta 2023 Bustamante ajoi Prema Racing -tallin kuljettajana täyden kauden Formula 4 UAE -talvisarjassa. Hän ajoi kauden aikana kahdesti pisteille. Kesäkaudeksi 2023 hän siirtyi uuteen F1 Academy -sarjaan, jossa hän ajaa niin ikään Preman kuljettajana. Hän nousi ensimmäisen kerran palkintopallille heti kauden ensimmäisessä kilpailussa, jossa hän nousi Nerea Martín hylkäyksen myötä toiseksi.

Bustamante on rahoittanut kilpa-ajouraansa muun muassa myymällä NFT:itä.

W Series -tulokset
------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | Pisteet | Sijoitus |
| --- | --- | --- | --- | --- | --- | --- | --- | --- | --- | --- |
| 2022 | W Series Academy | MIA9 | MIA14 | CAT15 | SIL17 | LEC15 | HUNKesk. | SIN15 | **2** | **15.** |

Lähteet
-------

1. ↑  Bianca Bustamante W Series.  Arkistoitu 22.4.2022. Viitattu 30.4.2023. (englanniksi)
2. ↑  Bianca Bustamante Prema Racing. Viitattu 30.4.2023. (englanniksi)
3. 1 2  Bianca Bustamante and Juju Noda selected for Academy Team  28.3.2022. W Series.  Arkistoitu 31.3.2023. Viitattu 30.4.2023. (englanniksi)
4. ↑  Wood, Ida: W Series’ first 2022 test to take place in USA using F4 cars  13.1.2022. Formula Scout. Viitattu 30.4.2023. (englanniksi)
5. ↑  Wood, Ida: Belen Garcia tops W Series’ Barcelona test, three more drivers confirmed  4.3.2022. Formula Scout. Viitattu 30.4.2023. (englanniksi)
6. ↑  Bianca Bustamante Motorsport Stats. Viitattu 30.4.2023. (englanniksi)
7. 1 2  Prydderch, Hannah: 2023 F1 Academy grid: Introducing the drivers and teams for the all-female series’ inaugural season  7.4.2023. FIA. Viitattu 27.4.2023. (englanniksi)
8. ↑  Rey San Diego, John: Bianca Bustamante ready for F1 Academy following impressive F4 UAE performance Autocar Philippines. Viitattu 30.4.2023. (englanniksi)
9. ↑  Cruz, Nina Angela Mikaela: F1 Academy: Bianca Bustamante gets podium in inaugural all-female race  29.4.2023. ABS-CBN. Viitattu 30.4.2023. (englanniksi)
10. ↑  Star Teen Filipino Race Driver Bianca Bustamante Unveils NFT Project to Achieve her F1 Dream  12.5.2022. Manila:  Journal Online. Viitattu 30.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Bianca Bustamante** Wikimedia Commonsissa